OpenLLM-France/wikimedia huggingface dataset:
# Gra Fort

Gra Fort és un grup de rock dur de Corbera d'Ebre. Han publicat tres discos: També hi ha una altra (Catalunya) (1991), Pinten bastos (1994) i Sentiments (1998). L'any 2014 van celebrar un concert de 25 anys.

## Referències

* ↑ Miquel Pujadó i García Diccionari de la Cançó: D'Els Setze Jutges al Rock Català Barcelona: Enciclopèdia Catalana, 2000. ISBN 84-412-0467-5, plana 154

## Enllaços externs

* Web de Gra Fort Arxivat 2014-09-04 a Wayback Machine.
* Biografia musical de Gra Fort
# Habitatges en passadís al carrer Rosselló i passatges Pons i Mata

Els habitatges en passadís al carrer Rosselló i passatges Pons i Mata es formen un conjunt protegit com a bé cultural d'interès local a l'Hospitalet de Llobregat (Barcelonès).

## Descripció

És una agrupació d'habitatges unifamiliars que formen dos corredors: el passatge Pons i el passatge Mata, perpendiculars al carrer Rosselló, per on tenen sortida. Són habitatges de planta baixa amb terrat particular i pati mancomunat. Les casetes que donen al carrer Rosselló tenen alguns detalls ornamentals com respiralls ceràmics tipus medalló, pinyes de pedra artificial, balustres ceràmics i reixes de forja treballada. Les cases del passatge Mata tenen al davant un petit jardinet.

## Història

De cases en corredor en trobem a altres indrets de l'Hospitalet de Llobregat. Foren la primera resposta especulativa a l'excés de demanda d'habitatges econòmics que va promoure la immigració.

## Referències

* «Habitatges en passadís al carrer Rosselló i passatges Pons i Mata». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 18 abril 2012].
# Il Messia

Il Messia, (títol original en italià, en català seria El Messies) és un film inspirada en la vida de Jesús de Natzaret i que va ser dirigida el 1975 per Roberto Rossellini.
Fou l'antepenúltim film del director, que també la va escriure amb Silvia D'Amico Bendico i Jean Gruault (que va supervisar l'adaptació per a la versió francesa), dos anys abans de la seva mort.

## Argument

Inspirada en els quatre evangelis (però en particular en el de Marc) amb un fort component marià i una omissió premeditada del context historicopolític, aquesta vida de Crist posa èmfasi en la humanitat més que enla divinitat del personatge, ometent la majoria dels miracles i les profecies sobre la fi del món i minimitzant les referències a tot allò sobrenatural. Explícitament popular pel que fa a la tradició iconogràfica, és un film totalment rossellinià en la il·luminació, en el ritme pressionant, en la simplicitat poc adornada del guió, en la transparència de l'estil que pot semblar descuidat. Per primera vegada al cinema cristològic hi ha l'escena de Pietat: el Crist mort a la falda de la mare.

## Producció

El film es va rodar íntegrament a Tunísia amb la coproducció minoritària del conegut productor tunisià Tarak Ben Ammar.

## Distribució

El film es va estrenar a Itàlia el 25 d'octubre de 1975 al festival de cinema de Montecatini; la distribució es va fer a França a partir del 18 de febrer de 1976 i a Itàlia a partir del 30 de setembre del mateix any.
Es va distribuir en diferents estats amb diferents títols: A messiás a Hongria, Der Messias a l'aleshores Alemanya Occidental, Le messie a França, O Messias a Portugal i The Messiah als països de parla anglesa.

## Referències

* ↑ Peter Brunette. Roberto Rossellini. University of California Press, 1996, p. 341. ISBN 978-0-520-20053-1.
# FC Karpaty Lviv

El FC Karpaty Lviv (en ucraïnès ФК «Карпати» Львів) és un club ucraïnès de futbol de la ciutat de Lviv.

## Història

Evolució del nom:
* 1963: fundació del club amb el nom de Karpaty Lviv
* 1982: reanomenat SKA Karpaty Lviv
* 1989: refundació del club amb el nom de FC Karpaty Lviv
El nom del club prové de les muntanyes anomenades Carpats.

## Palmarès

* Copa soviètica de futbol: 1
** 1969

## Jugadors destacats

* / Gábor Vajda
* Stepan Yurchishin
* Lev Brovarsky
* Andriy Bal'
* Bohdan Strontsits'kyi
* Oleh Luzhny
* Andriy Husin
* Leonid Kovel
* William Batista

## Entrenadors

* Ernő Juszt (1967-1977)
* Ishtvan Sekech (1978-1980)
* Miron Markevich (1992-2001)
* Ivan Golac (2001-2002)
* Yuriy Dyachuk-Stavytskyi (2006)
* Oleksandr Ischenko (2006-2007)
* Yuriy Dyachuk-Stavytskyi (2007)
* Oleksandr Ischenko (2007)
* Valery Yaremchenko (2007-2008)(va dimitir)
* Oleg Kononov (2008-2011)
* Pavel Kucherov (2011-2012)
* Volodymyr Sharan (2012)
* Nikolay Kostov (2012-2013)
* Oleksandr Sevidov (2013-2014)
* Igor Jovychevich (2014-2016)
* Oleg Luzhny (2016)
* Sergiy Zaytsev (2016)
* Oleg Dulub (2016-)

## Enllaços externs

* Web oficial Arxivat 2012-06-16 a Wayback Machine. (ucraïnès)
* Web de seguidors Arxivat 2010-10-12 a Wayback Machine. (ucraïnès)
* fckarpaty.com.ua (ucraïnès)
* FC Karpaty Video Arxivat 2011-05-20 a Wayback Machine.
# Drogó

Drogó és el nom dels següents personatges:
* Drogó de Bretanya, comte de Nantes i duc de Bretanya de 952 a 958
* Drogó de Metz (801 - 855), bisbe de Metz i abat de Luxeuil
* Drogó de Sebourg (Epinoy en Artois, França, 1118 – Sebourg, 1186), eremita que visqué reclòs en una cel·la, venerat com a sant per diverses confessions cristianes
* Drogó de Xampanya († 708), duc de Xampanya, fill gran de Pipí d'Héristal (~645 † 714)
# Chromis klunzingeri

Chromis klunzingeri és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 6,5 cm de longitud total.

## Distribució geogràfica

Es troba a l'oest d'Austràlia.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Cecil Yates

Cecil Yates (Thurber, Texas, 18 de maig de 1912 - Buckeye, Arizona, març de 1987) fou un ciclista estatunidenc, professional des del 1934 fins al 1949. Va destacar en les curses de sis dies on va aconseguir 16 victòries en 57 participacions.
Durant la Segona Guerra Mundial va estar allistat a les forces aèries dels Estats Units.

## Palmarès

* 1934
** 1r als Sis dies de Vancouver (amb Eddy Testa)
* 1935
** 1r als Sis dies de Louisville (amb Jack Gabell)
** 1r als Sis dies de Detroit (amb Robert Vermeersch)
* 1936
** 1r als Sis dies de San Francisco (amb Henry O'Brien)
** 1r als Sis dies de Des Moines (amb Freddy Zach)
* 1937
** 1r als Sis dies de San Francisco (amb Jerry Rodman)
** 1r als Sis dies d'Oakland (amb George Dempsey)
* 1939
** 1r als Sis dies de Buffalo (amb Gustav Kilian)
** 1r als Sis dies de Nova York (amb Cesare Moretti Jr)
* 1940
** 1r als Sis dies de Buffalo (amb Heinz Vopel)
** 1r als Sis dies de Mont-real (amb Angelo de Bacco)
** 1r als Sis dies de Chicago (amb William Peden)
* 1942
** 1r als Sis dies de Milwaukee (amb Jules Audy)
** 1r als Sis dies de Chicago (amb Douglas Peden)
* 1948
** 1r als Sis dies de Winnipeg (amb Charles Bergna)
* 1949
** 1r als Sis dies de Cleveland (amb Charles Bergna)

## Referències

* ↑ «Biografia de Cecil Yates». 6dayracing.ca. Arxivat de l'original el 2016-03-12. [Consulta: 29 desembre 2016].

## Enllaços externs

* Fitxa a sitiodeciclismo.net
* Fitxa a cyclebase.nl
# Classificació per països de l'UCI ProTour 2005

Aquesta és la classificació final de la competició per països de l'UCI ProTour 2005.
| | País | Punts |
| 1 | Itàlia | 749 punts |
| 2 | Estats Units | 559 punts |
| 3 | Espanya | 459 punts |
| 4 | Alemanya | 405 punts |
| 5 | Austràlia | 307 punts |
| 6 | Bèlgica | 304 punts |
| 7 | Països Baixos | 280 punts |
| 8 | Luxemburg | 191 punts |
| 9 | França | 163 punts |
| 10 | Rússia | 153 punts |
| 11 | Kazakhstan | 144 punts |
| 12 | Suïssa | 131 punts |
| 13 | Colòmbia | 119 punts |
| 14 | Ucraïna | 101 punts |
| 15 | Dinamarca | 97 punts |
| 16 | Noruega | 72 punts |
| 17 | Suècia | 67 punts |
| 18 | Àustria | 62 punts |
| 19 | Eslovènia | 53 punts |
| 20 | República Txeca | 15 punts |
| 21 | Nova Zelanda | 7 punts |
| 22 | Estònia | 3 punts |
| 23 | Croàcia | 1 punt |
# Gisela Pulido i Borrell

Gisela Pulido i Borrell (Premià de Mar, 14 de gener de 1994) és una surfista d'estel catalana, especialista en modalitat lliure (freestyle). Ostenta el rècord Guiness de la campiona del món més jove de surf d'estel (kitesurf), ja que es va proclamar campiona del món (en categoria absoluta) als 10 anys, proclamant-se posteriorment campiona del món deu vegades entre 2004 i 2015 (només perdent 2012 i 2014). L'any 2017 rebé el nomenament de Filla predilecta de la província de Cadis.

## Palmarès

* Campiona del món PKRA 2015 estil lliure
* Campiona del món PKRA 2013 estil lliure
* 3a al Campionat del món PKRA 2012 estil lliure
* Campiona del món PKRA 2011 estil lliure
* Campiona del món PKRA 2010 estil lliure
* Campiona del món PKRA 2010 onades
* Campiona del món KPWT 2009
* Campiona del món PKRA 2008
* Campiona d'Espanya 2008
* Campiona del món PKRA 2007
* Campiona d'Espanya 2007
* Campiona del món KPWT 2006
* Campiona d'Espanya 2006
* Campiona del món KPWT 2005
* Medalla d'or Gravity Games 2005
* Campiona Wave Master 2005
* Campiona del món KPWT 2004
* Campiona d'Europa Júnior 2003

## Referències

* ↑ «Gisela Pulido i Borrell». Gran Enciclopèdia Catalana. Barcelona: Grup Enciclopèdia Catalana.
* 1 2 Corcuera, Álvaro. «Gisela Pulido, la hija del viento» (en castellà). ElPais.com, 10-07-2016. [Consulta: 13 setembre 2018].
* ↑ «Gisela Pulido será la próxima Hija Predilecta de la provincia de Cádiz» (en castellà). LaVozDigital, 03-08-2017. [Consulta: 19 març 2017].
* ↑ «Gisela Pulido conquista su noveno mundial en China». Red Bull, 05-11-2013. [Consulta: 20 març 2014].
* ↑ «Gisela Pulido bat rècords proclamant-se campiona del món de "kitesurf" per setena vegada». 3cat24.cat, 28-11-2010. [Consulta: 20 abril 2011].

## Enllaços externs

* Gisela Pulido i Borrell - Lloc web oficial (castellà)
# Hajra Masroor

Hajra Masrur (urdú: ہاجرہ مسرور; Hajrah Masrur, Lucknow, 17 de gener del 1930 - Karachi, 15 de setembre del 2012) fou una escriptora feminista pakistanesa. En els seus contes tractà els drets socials, polítics, legals i econòmics de les dones. Va rebre alguns premis, com ara el Premi Pride of Performance al millor escriptor el 1995 i el Premi Aalmi Frogh-e-Urdu Adab.(1)

## Biografia

Hajra nasqué el 17 de gener del 1929 a Lucknow, l'Índia. El seu pare, Tahawur Ali Khan, que era un metge de l'exèrcit britànic, va morir sobtadament d'un atac al cor.(1) Tenia cinc germanes i un germà. Després del decés del pare, ella i Khadija emigraren al Pakistan, a Lahore. Es casà amb Ahmad Ali Khan, editor del diari Dawn, amb qui va tenir dues filles. Era la germana menor de Khadija Mastoor, una escriptora famosa en urdú. Va morir el 15 de setembre del 2012 a Karachi, el Pakistan.

### Carrera literària

Va començar a publicar contes en revistes literàries, i hi rebé crítiques favorables des dels cercles urdú.(1) Va editar la revista Naqoosh amb el seu amic Ahmad Nadeem Qasmi. Fou objecte d'atacs greus després d'una sèrie de controvèrsies literàries en la societat musulmana.

## Obres

* Chand Ke Doosri Taraf چاند کی دوسری طرف
* Tisri Manzil تیسری منزل
* Andhere Ujale اند ھیرے اُجالے
* Choori Chupe چوری چُھپے
* Ha-ai Allah ہائے اللہ
* Carke چرکے
* Woe Log وہ لوگ
* "Mulamma"

## Referències

* ↑ Entrevista a Hajra Masoor per Rashid Ashraf publicada en la revista literària Shair, pàgs. 58-62.
* ↑ «Short Story Writer Khadija Mastoor's 29th Death Anniversary». Sial TV.com. Arxivat de l'original el 3 de març de 2016. [Consulta: 9 setembre 2012].
* ↑ «A Tribute: Ahmed Nadeem Qasmi». Pakistaniat.com, 16-08-2006. Arxivat de l'original el 3 de març de 2016. [Consulta: 9 setembre 2012].
# Eucladoceros dicranios

Eucladoceros dicranios és una espècie extint de mamífers remugants de la família dels cèrvids que visqué durant el Pliocè i el Plistocè a Europa.
És l'espècie més coneguda del gènere Eucladoceros. Se n'han trobat cranis espectaculars a Valdarno.

## Referències

* ↑ Entrada «Eucladoceros dicranios» de la Paleobiology Database (en anglès). [Consulta: 20 agost 2023].
# Causse

«Causse» té aquests significats:
* Causse, en singular, o causses, altiplans calcaris al sud del Massís Central (França)
* Causse e Diège (occità) o Causse-et-Diège (francès), municipi francès al departament de l'Avairon (regió de Migdia-Pirineus)
* En Causse, municipi francès, situat al departament de l'Alta Garona (regió de Migdia-Pirineus)
* Lo Causse Begon (occità) Causse-Bégon (francès), municipi francès al departament del Gard (regió de Llenguadoc-Rosselló)
* Lo Causse de la Cèla (occità) o Causse-de-la-Selle (francès), municipi francès al departament de l'Erau (regió de Llenguadoc-Rosselló)
# Gisela d'Àustria

Gisela d'Àustria, princesa de Baviera (Palau de Laxenburg 1856 - Múnic 1932). Arxiduquessa d'Àustria, princesa d'Hongria i de Bohèmia amb el doble tractament d'altesa imperial i reial que esdevingué princesa de Baviera en contraure matrimoni en el si de la casa reial bavaresa.
Nascuda al Palau de Laxenburg, a les proximitats de Viena, el dia 12 de juliol de 1856 essent filla de l'emperador Francesc Josep I d'Àustria i de la duquessa Elisabet de Baviera. Gisela era neta per via paterna de l'arxiduc Francesc Carles d'Àustria i de la princesa Sofia de Baviera; i per via materna ho era del duc Maximilià de Baviera i de la princesa Lluïsa de Baviera.
El dia 20 d'abril de 1873 contragué matrimoni a Viena amb el príncep Leopold de Baviera, fill del príncep regent Leopold de Baviera i de l'arxiduquessa Augusta d'Àustria-Toscana. La parella establerta a Múnic tingué quatre fills:
Arran del matrimoni de la filla primogènita de l'emperador d'Àustria amb un príncep de segon ordre de la casa reial bavaresa moltes foren les veus que s'aixecaren en contra d'aquesta unió. D'una banda, la mateixa àvia de la núvia, la princesa Sofia de Baviera, no entenia com una filla de l'emperador tan sols podia aspirar a un príncep menor de Baviera. De l'altra, la societat vienesa observà amb mals ulls una nova unió, i ja n'eren més de vint, entre la casa dels Habsburg i la casa dels Wittelshbach de Baviera.
Gisela morí a la capital bavaresa, Múnic, el dia 7 de juliol de l'any 1932, essent enterrada a l'església muniquesa de Michaelskirche.
# Guadalfeo

El Guadalfeo és un riu andalús que neix al terme municipal de Bérchules, al sud de Sierra Nevada i desemboca al mar d'Alborán (Mediterrani) entre Salobreña i Motril. Administrativament pertany enterament a la província de Granada. Té un règim hídric d'un marcat caràcter nivopluvial i torrencial.
Els principals afluents són els rius Ízbor, Sucio, Chico, Poqueira i Trevélez.
# Església de Sant Jaume de Llierca

Sant Jaume és una església parroquial al nucli de Sant Jaume de Llierca (la Garrotxa) inclosa en l'Inventari del Patrimoni Arquitectònic de Catalunya.
Sant Jaume de Llierca ha disposat en el transcurs del temps de diversos temples. L'actual va ser bastit en les primeres dècades del segle xx, utilitzant per decorar-lo motius neoromànics com ara arquets cecs, faixes llombardes, etc. És de tres naus, separades per pilars i arcs torals de mig punt. L'altar major, de recent construcció, està dedicat a Sant Jaume el Major, patró del poble, i als costats hi ha imatges de Sant Mateu Evangelista i sant Josep.
La pica baptismal conservada a l'interior del temple està actualment en desús. Correspon a un temple anterior a l'actual, està situada a la nau dreta del temple, tancada per unes portes de fusta. No disposa de cap mena d'ornamentació. Les seves mides són 80 cm de diàmetre i 60 cm d'alçada.
Dins el temple podem veure tres altars laterals; el primer, dedicat a la Verge Maria i al Sagrat Cor de Jesús; l'altre, a la Puríssima Concepció i a Jesús a la Creu; el darrer, a la Verge i els quatre evangelistes. Així mateix, a l'interior de l'església de Sant Jaume es guarda una pica baptismal molt anterior a la construcció de l'actual temple, i una creu de plata situada davant l'altar major.

## Referències

* 1 2 3 «ESGLÉSIA PARROQUIAL DE SANT JAUME DE LLIERCA». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 19 setembre 2020].
# ESP

ESP té els següents significats:
* Espanyol, o llengua castellana (codi d'idioma no pertanyent a l'ISO)
* Codi ISO 3166-1 per a Espanya.
* Pesseta, codi ISO 4217 per a l'antiga moneda d'Espanya.
* La selecció espanyola a diferents competicions esportives, com els Jocs Olímpics.
* ESP (guitarres)
* Percepció extra-sensorial, una habilitat paranormal.
* ESP o ESC (Electronic Stability Control - de l'alemany "Elektronisches Stabilitäts Programm"), marca registrada de Bosch per al control d'estabilitat usada als automòbils.
Viccionari
# Clarias dayi

Clarias dayi és una espècie de peix de la família dels clàrids i de l'ordre dels siluriformes.

## Morfologia

Els mascles poden assolir els 17,5 cm de llargària total.

## Distribució geogràfica

Es troba a l'Índia: Kerala i Tamil Nadu.

## Referències

* ↑ uBio (anglès)
* ↑ Scopoli J. A. 1777. Introductio ad historiam naturalem, sistens genera lapidum, plantarum et animalium hactenus detecta, caracteribus essentialibus donata, in tribus divisa, subinde ad leges naturae. Prague. Introd. Hist. Nat. . i-x + 1-506.
* ↑ BioLib (anglès)
* 1 2 FishBase (anglès)
* ↑ Menon, A.G.K. 1999. Check list - fresh water fishes of India. Rec. Zool. Surv. India, Misc. Publ., Occas. Pap. Núm. 175, 366 p.

## Bibliografia

* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Talwar, P.K. i A.G. Jhingran 1991. Inland fishes of India and adjacent countries. Vol. 2. A.A. Balkema, Rotterdam.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Cenicero

Cenicero és un municipi de la Rioja, a la regió de la Rioja Mitjana. Limita al nord amb el riu Ebre, a l'oest amb el riu Najerilla, amb Huércanos i Uruñuela al sud i amb Fuenmayor i Navarrete a l'est.

## Etimologia

Hi ha dues teories que pugnen per explicar l'origen del nom de Cenicero, la primera d'elles defensa la tesi que aquest nom ve de les cendres que deixaven els pastors en la seva estada hivernal per la zona. L'altra, defensa la hipòtesi que el nom de Cinassariam es deu a les cendres que sobraven al realitzar el carbó vegetal d'alzina i carrasca que abundaven en la zona.

## Història

A la Crònica Albeldense s'esmenta la famosa expedició que va portar a terme Alfons I, rei d'Astúries per la ribera de l'Ebre l'any 740. En aquest relat s'hi refereixen les localitats destruïdes: Mirandam (Actual Miranda de Ebro), Revendecam, Carbonariam, Abeicam (Ábalos, des d'on va creuar l'Ebre), Brunes (Podria ser Briones però no és del tot segur), Cinissariam (actual Cenicero) i Alesanco.
El 1375 rep la carta poblacional, que permetia la repoblació de la zona i constituïa un bastió contra els navarresos. En aquesta època es va construir un castell sobre el turó des del qual s'albira l'actual caseriu de Cenicero. De 1403 existeixen documents sobre litigis amb Huércanos sobre ĺímits i pastures. La població estava unida a Nájera, però al començament del segle XV ja comptava amb territori propi. El 1465, Enric IV de Castella crea el Ducat de Nájera i l'hi atorga a Pedro Manrique de Lara. El 1636, sota el mandat de Jorge Manrique de Cárdenas, VI Duc de Nájera, la població va esdevenir vila.
El 1808 durant la Guerra de la Independència Espanyola, les tropes franceses es van instal·lar a Cenicero. El 1838 la ciutat rep el General Espartero amb una gran festa i un arc, després de la batalla de Peñacerrada, en la qual va vèncer els carlins.

## Referències

* ↑ Govern de La Rioja. «Listado de municipios» (en castellà), 2016. Arxivat de l'original el 20 de gener 2022. [Consulta: 15 febrer 2021].
# Chetopa

Chetopa és una població dels Estats Units a l'estat de Kansas. Segons el cens del 2000 tenia 1.281 habitants.

## Demografia

Segons el cens del 2000, Chetopa tenia 1.281 habitants, 560 habitatges, i 341 famílies. La densitat de població era de 389,4 habitants per km².
Dels 560 habitatges en un 24,8% hi vivien nens de menys de 18 anys, en un 46,1% hi vivien parelles casades, en un 9,6% dones solteres, i en un 39,1% no eren unitats familiars. En el 35,7% dels habitatges hi vivien persones soles el 19,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,22 i el nombre mitjà de persones que vivien en cada família era de 2,85.
Per edats la població es repartia de la següent manera: un 22,3% tenia menys de 18 anys, un 7,2% entre 18 i 24, un 22,6% entre 25 i 44, un 24,2% de 45 a 60 i un 23,7% 65 anys o més.
L'edat mediana era de 44 anys. Per cada 100 dones de 18 o més anys hi havia 86,3 homes.
La renda mediana per habitatge era de 23.250 $ i la renda mediana per família de 29.338 $. Els homes tenien una renda mediana de 24.479 $ mentre que les dones 19.231 $. La renda per capita de la població era d'11.705 $. Entorn del 13,1% de les famílies i el 18,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Chetopa». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Chetopa». American Fact Finder. Oficina del Cens dels Estats Units, 12-01-2010.
# Geòrgia (desambiguació)

«Geòrgia o Georgia» té aquests significats:
* Toponímia:
** Geòrgia, república de l'Europa de l'Est
*** República Democràtica de Geòrgia, estat independent que perdurà entre 1918 i 1921
*** República Socialista Soviètica de Geòrgia, nom de la regió de Geòrgia quan va formar part de la Unió Soviètica
** Geòrgia (Estats Units), estat dels Estats Units d'Amèrica situat al sud de la costa atlàntica
** Georgia (Vermont), localitat estatunidenca
** Illes Geòrgia del Sud i Sandwich del Sud, territori d'ultramar britànic de l'Atlàntic sud
* Georgia (tipografia)
* Selecció de futbol de Geòrgia
* Georgia (pel·lícula de 1981), dirigida per Arthur Penn
* Georgia (pel·lícula de 1995), dirigida per Ulu Grosbard i protagonitzada per Jennifer Jason Leigh

## Vegeu també

* Georgià (desambiguació)
Viccionari
# Guadalhorce

«Guadalhorce» té aquests significats:
* Riu Guadalhorce, riu a l'est d'Andalusia, el principal de la província de Màlaga
* Barri del Guadalhorce, polígon de blocs de pisos de Terrassa
* Comtat de Guadalhorce
* Pla Guadalhorce
* Valle del Guadalhorce, comarca de la província de Màlaga, formada per 8 municipis, en una regió formada pel riu Guadalhorce
# Iseltwald

Iseltwald és un municipi del cantó de Berna (Suïssa), situat a l'antic districte d'Interlaken i a l'acutual Interlaken-Oberhasli.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].